**Referat fra styremøtet tirsdag 25. september 2018 kl. 18 på møterommet Svalsberget i Publikumsbygget.**

Til stede: Fredrik Steineke, Svein Ove Hojem, Astrid Stensaas, Monica Aase, Harald Snekvik, Gaute Myhre og Tove Malde

Fraværende: Per Kåre Grønvold

**Sak 61/18: Godkjennelse av referat fra styremøtet 28. august då.**

Referatet ble godkjent, og legges ut på hjemmesiden til Venneforeningen.

**Sak 62/18: Referat fra årsmøtet og fagdag for Norske Museumsvenner (FNM) 2018.09.20**

Møtet ble holdt på Røros, og til stede var 33 deltakere fra 14 venneforeninger. Møtet besto av et årsmøte, en fagdel og omvisning på Røros og museene der.

Under valget på nytt styre ble vararepresentant Marit Herrem forfremmet til styremedlem. Under festmiddagen ble Trøndelag Folkemuseums Venner utnevnt til «Årets Venneforening», og Marit Herrem mottok heder og diplom som bevis for utnevnelsen.

Referatet ble tatt til etterretning.

**Sak 63/18: Nytt fra museet.**

Museet er for tiden konsentrert om Adolf Øiens stuer, som skal åpnes 19. november. LPG gruppen har startet vedhugst i Dyrborgskogen. All tidligere produsert ved er solgt. Museets parkeringsplass er ekspropriert av kommunen. Det blir parkeringsplass nærmere Wullumsgården. Museet får ingen kompensasjon fra kommunen for investeringer som er gjort på nåværende parkeringsplass.

**Sak 64/18: Innkjøp av traktor og syrinbusker til museet.**

Traktoren er innkjøpt. Gunnar Tørud har kjøpt inn og erstattet visne syrinbusker i parken.

**Sak 65/18: Høstturen til Bakksætra 12. september då.**

Turen til Bakksætra var vellykket. 44 personer deltok.

**Sak 66/18: Forslag om medlemsmøte for aktive og passive medlemmer. Invitasjon til idemøte.**

Astrid Stensaas og Tove Malde foreslo at det tradisjonelle møte, hvor Venneforeningen inviterer de aktive medlemmene til en enkel servering, blir omgjort til et idemøte. Forslaget ble vedtatt av styret. De store prosjektene, Apotekhagen og Parken, er nå ferdige, og vi mangler et prosjekt å samle oss om. På årsmøtet, og også i styret, har det vært snakket om at neste prosjekt kunne være å støtte arbeidet med å få på plass Skisamlingen i Gråbygget.

Den 9. oktober skal det holdes et møte mellom MiST. Trondhjems Skiklub, kommune og fylke for forhåpentligvis å avklare om Skisamlingen kan flytte inn i Gråbygget.

Styret ble enig om, til tross for usikkerheten om Skisamlingens skjebne, å nedsette en hurtigarbeidende komite som skal planlegge et idemøte for Venneforeningens medlemmer, for å komme frem til gode ideer for hvordan vi kan bidra, både økonomisk og for å øke kunnskapen og interessen for prosjektet. For å vise hva Venneforeningen har utført tidligere bør det på idemøtet komme frem hva Venneforeningen har bidratt med/investert de siste årene.

Gaute Myhre, Harald Snekvik, Astrid Stensaas, Tove Malde utgjør den hurtigarbeidende komiteen. Gaute Myhre innkaller til første møte.

**Sak 67/18: Styreweb – uttesting av programmet.**

Fredrik Steineke har startet utprøvingen av Styreweb. Det virker som et enkelt program, noe som Harald Snekvik, som har erfaring med Styreweb, bekrefter. Det er også god hjelp å få fra de ansatte i Styreweb.

Meningen er at MiST fortsatt skal føre regnskapet for Venneforeningen, mens oversikt over medlemmer, utsending av medlemskontingent, arkiv etc. overføres til Styreweb. Dette vil koste et par tusen kroner i året, og være til stor hjelp for oss.

Systemet bør administreres av en eller to personer, mens resten av styret og Venneforeningns medlemmer får tilgang til informasjon som ikke er begrenset av personvern.

For å lette innbetaling av medlemskontingent ble det foreslått at Venneforeningen har et pengeskrin i resepsjonen på Sverresborg med medlemskort og vekslepenger. Slik kan også nye gjester som ser fordelen av å være medlemmer ordne medlemskap på stedet. For øvrig diskuterte styret om medlemskategori « Familiemedlemskap» bør utgå. Adgang for barn under 16 år er gratis og derved faller Familiemedlemskapet ut Fredrik Steineke snakker med Ingeborg Collin Høgseth om dette.

**Sak 68/18: Omvisning for styret i Byavdelingen ved Terje Bratberg.**

Fredrik følger opp dette med Terje Bratberg.

**Sak 69/18: Julebord for Venneforeningen**

Julebord for Venneforeningens aktive medlemmer tirsdag 4. desember.

**Sak 70/18: Eventuelt**

Astrid Stensaas foreslo at styret burde ha et arbeidsmøte for å gjennomgå for eksempel vedtektene, som er et styringsdokument for arbeidet vårt. Aktivitetsplan for 2019. Økonomien vår, hvordan øke inntekter og redusere utgifter. Hjemmesiden. Medlemmene, hvordan ivareta passive og aktive medlemmer. Frivillige, oppgaver og medvirkning. Museumskontakter og gruppekontakter. Rekruttering av nye medlemmer. Arbeidsfordeling i styret.

Styret bestemte at arbeidsmøtet holdes onsdag 17. oktober kl. 10.00. Fredrik bestiller møterom på Sagvollen. Alle styremedlemmene forbereder seg på sakene på forhånd.

Harald Snekvik fortalte at Motorkameratene var på jakt etter en slepeplog til sin gamle Fordson traktor. Tilfeldigvis fant han en passende plog på Titran på Frøya. Denne typen plog var den første som ble laget disse traktorene til å pløye med. Plogen hadde produksjonsnummer 2, og var laget av tidligere Kverneland Plogfabrikk på Jæren i 1928 etter amerikansk patent. Kverneland ønsket selv å kjøpe plogen tilbake men da var den allerede lovet bort til Motorkameratene på Sverresborg, hvor den vil bli pusset opp og trygt tatt vare på.»

Styret støttet Astrid Stensaas i at slike historier er viktige å få frem på Venneforeningens nettside.

Referent Tove Malde

26. september 2018